Més de 26.000 espectadors ocupen Igualada\nLa Generalitat vol que la fira de teatre infantil i juvenil s'ampliï a altres disciplines artístiques\nLa Mostra d'Igualada va tancar la 22a edició amb un èxit de públic. S'ha penjat el cartell d'entrades exhaurides en 30 funcions de les 64 previstes. La Generalitat vol que la fira s'obri a altres sectors culturals.\nSÍLVIA MARIMON Barcelona. 11/04/2011 00:00\n260x366 A Igualada s'han pogut veure 75 espectacles diferents, alguns són estrenes, com el de Marcel Gros. / MOSTRA D'IGUALADA A Igualada s'han pogut veure 75 espectacles diferents, alguns són estrenes, com el de Marcel Gros. / MOSTRA D'IGUALADA\nA la Mostra d'Igualada-Fira de Teatre Infantil i Juvenil d'Igualada-, de moment, no l'ha ferit la crisi i ha demostrat ser rendible. Ahir va tancar la 22a edició amb un balanç de 26.000 espectadors -l'any passat va arribar als 19.000 visitants-. Segons els organitzadors, els teatres s'han omplert i s'han exhaurit les localitats en la meitat de les funcions. En opinió del gerent de la Mostra, Òscar Balcells, l'única fira de teatre infantil i juvenil de Catalunya ha fidelitzat el públic: "La venda anticipada ha estat més massiva, el primer dia ja hi havia espectacles amb les entrades esgotades".\nTambé s'ha aconseguit l'altre repte dels organitzadors de la Mostra: consolidar-la com un veritable mercat, un espai de negoci on els programadors acudeixen per decidir a qui penjaran al cartell la propera temporada. "El 2009 vam encarregar un estudi extern per valorar quin era el volum de contractació que generava la Mostra, i el resultat va ser d'1,8 milions d'euros. L'any següent la xifra arribava als 2,4 milions", detalla Balcells. Fent un càlcul aproximat, continua el gerent de la Mostra, i tenint en compte que "aquest any el pressupost ha estat de 366.000 euros, per cada euro invertit n'hem generat sis en contractació".\nLa Mostra d'Igualada, finançada per la Generalitat i l'Ajuntament d'Igualada, però, podria canviar en un futur. El director de l'Institut Català de les Indústries Culturals (ICIC), Fèlix Riera, ha suggerit que la fira de teatre infantil i juvenil s'obri a altres sectors com l'editorial, l'animació, la música o la televisió. "Ens preocupa molt -assenyala Riera- fomentar al màxim el públic infantil, prioritzarem les estratègies que permetin no perdre en un futur el públic en català". Riera admet que la Mostra d'Igualada està molt consolidada però que se la pot "fer créixer convidant altres sectors culturals". La fórmula que hauria de tenir la fira de teatre infantil i juvenil, però, de moment és una incògnita. "És una reflexió que hem de fer", explica el director de l'ICIC. Una opció, continua, podria ser "convidar cada any una disciplina artística". Com a exemples o models a seguir, Riera cita el Festival de Cinema de Sitges: "En les últimes edicions ha exhibit altres formats, com el 3D o els videojocs". Un altre festival obert a altres sectors és el Festival Internacional de Música Avançada i Art Multimèdia Sónar, que l'any passat "va produir la pel·lícula Finisterrae " , explica el responsable de l'ICIC.\nLes companyies de teatre infantil i juvenil fa temps que es queixen de la precarietat amb què han de treballar. El president de l'Associació Professional de Teatre per a Tots els Públics (TTP), Jordi Cartanyà, no descarta el suggeriment de Riera, però demana reflexió i més inversió: "El que hem de tenir clar és que la Mostra fa cinc anys que s'esforça per consolidar-se com a mercat profesional. Aquí hi vénen programadors de teatre a comprar específicament teatre, no vénen programadors de llibres ni de pel·lícules. Si es vol fer s'ha de reflexionar bé i si es vol una Mostra molt més oberta també es necessitarà més inversió".


El Japó vota sota l'ombra de la Xina (Ariadna Trillas)\n3 min. 14/12/2012 00:00\n260x366 Concentració al centre de Tòquio durant un míting del Partit Liberal Democràtic, el favorit en les parlamentàries de diumenge. / I. KATO / REUTERS Concentració al centre de Tòquio durant un míting del Partit Liberal Democràtic, el favorit en les parlamentàries de diumenge. / I. KATO / REUTERS\nNo hi ha cap país desenvolupat al món, cap, amb uns comptes públics tan empantanegats com els del Japó. I el seu deute públic, equivalent al 224,3% del PIB, i un dèficit del 10,1%, segons les previsions de l'OCDE per al 2013, tenen molt a veure amb el fet que els japonesos vagin a les urnes diumenge, i no l'any que ve, com els hauria tocat. El Japó votarà per primera vegada després de la catàstrofe de Fukushima, abocat altre cop a la recessió, sensibilitzat com mai pel debat antinuclear, preocupat per les conseqüències socioeconòmiques de l'envelliment de la població i enmig d'una creixent tensió militar amb els veïns, començant per la Xina.\nL'avançament electoral deriva directament de la pressió exercida per l'oposició (Partit Liberal Democràtic) al primer ministre, Yoshihiko Noda, del governant Partit Democràtic nipó. Urnes a canvi d'insistir a duplicar els impostos sobre el consum i també a emetre bons especials per allunyar el fantasma d'un Japó insolvent. Urnes, doncs.\nUn nou desafiament de Pequín\nL'ombra del gegant veí xinès es projecta d'una manera ben allargada en els comicis a la tercera economia del món. I no tan sols perquè s'han complert 75 anys de la massacre de Nanjing, l'antiga capital, on és ben viu el record dels saquejos, violacions i focs que van comportar les tropes nipones el desembre del 1937. Gairebé coincidint amb aquest trist aniversari, Tòquio ha acusat Pequín de violar l'espai aeri japonès, cosa que no havia passat en més de mig segle i que ha merescut el qualificatiu de fet "extremadament deplorable" en boca d'un portaveu governamental.\nNo fa gaire un avió xinès va ser detectat volant prop de les illes al mar de la Xina oriental que han disparat la tensió entre els dos països: les Diaoyu en xinès o Senkaku en japonès. La disputa és vella, però la seva compra a un privat pel govern nipó ha reobert la ferida, i el fet que Taiwan també reivindiqui el territori fa la bola més grossa.\nLa vena nacionalista s'ha filtrat a la campanya, i l'ex primer ministre Shinzo Abe, de 58 anys, candidat del Partit Liberal Democràtic, que va portar les regnes del país durant més de mig segle fins al tomb del 2009, ja es torna a veure en el càrrec i practica un discurs dur amb Pequín.\nEl Japó, que després de la guerra es va regir per una Constitució pacifista, va assumir l'economia de mercat, va convertir-se en país punter en empreses i tecnologia i va protagonitzar un creixement sostingut fins a la fabulosa bombolla immobiliària i financera que fa vint anys va enfonsar la seva economia. Encara no havia aixecat el cap quan el terratrèmol de l'11-M va causar, a banda de 20.000 morts, un impacte econòmic directe d'uns 265.500 milions d'euros.\nLa gestió d'aquesta crisi va arrossegar el premier Naoto Kan, del Partit Democràtic, que ara sembla tenir la partida perduda. Cap vent li ha bufat de cara, perquè als problemes demogràfics i a la factura de la catàstrofe s'hi ha sumat una caiguda de les exportacions a Europa i els EUA. Les tensions amb la Xina han afectat negativament el comerç bilateral i el ien fort juga a la contra de la competitivitat. El nou govern, s'espera que liderat per Abe, es llevarà amb una recessió.\nEls esforços per col·laborar amb els veïns serien d'agrair. Llàstima de les disputes que impossibiliten a xinesos, japonesos i sud-coreans un pacte de lliure comerç. Junts sumen un 20% del PIB del món. Poca broma.


Nikola Dragovic s'acomiada del Baxi a Lugo - Regió7 :: El Diari de la Catalunya Central\nNikola Dragovic s'acomiada del Baxi a Lugo\nPeñarroya no dubta gens de la implicació del serbi, que juga avui el darrer partit i serà rellevat per l'americà-finlandès Erik Murphy\nxavier prunés 25.01.2019 | 23:51\nEl partit que obrirà la segona volta del Baxi a la Lliga Endesa, el d'aquesta nit a casa del Breogán, tanca el cicle de Nikola Dragovic a l'equip manresà. Cedirà el lloc a l'americà-finlandès Erik Murphy, que serà la tercera novetat del mes de gener en la plantilla dirigida per Joan Peñarroya, després de les arribades del base Corey Fisher i de l'ala pivot Tomislav Zubcic.\nEn els seus 13 partits en el Baxi (des del mes d'octubre quan es va fer mal Lukovic), els números de Dragovic són de 5,6 punts més 3,6 rebots i 5,3 de valoració, amb una mitjana de 21 minuts. Però per al tècnic Peñarroya ha tingut molta més rellevància altres intangibles al marge de les estadístiques per fer-ne una bona valoració. Ara bé, la seva irregularitat en atac no l'ha ajudat. De cara al partit d'aquesta nit, l'entrenador diu sobre Nikola Dragovic que, «des del primer dia, ha fet una tasca perfecta, i avui ell tornarà a ser molt important per intentar aconseguir la victòria. Jo estic molt content perquè té una gran personalitat, no tinc dubtes de la seva implicació». Sobre el nou fitxtage no es va pronunciar: «Sé coses, però ja us informaran».\nPel que fa a la situació física de l'equip, Jakis Gintvainis ja ha fet la setmana completa a l'equip i està disponible per jugar davant del Breogán. En canvi, Guillem Jou, el qual ja no va poder disputar ni un sol minut contra el Madrid, té una sobrecàrrega al peu dret i Joan Peñarroya l'ha descartat del tot per al matx d'avui, tot i que ahir va viatjar amb els seus companys. El que també arrossega molèsties es Ryan Toolson, «amb sobrecàrrega a la zona de l'abductor», segons ha revelat l'entrenador, que, de tota manera, espera poder comptar-hi sense problemes.\nDel Breogán, Peñarroya opina que «és un equip que té ben poc a veure amb el que va venir fa un més i mig al Congost, ha entrat en bona dinàmica i té 4 victòries en els darrers 6 partits. Ha canviat amb el retorn de Salva Arco, que els ha donat molta energia, més caràcter, amb un nou americà en la línia exterior, Elijah Millsap, i el relleu en la posició de pivot, amb Dragicevic per Jerome Jordan, ara tenen més jugadors alts amb una capacitat d'amenaça en els tirs de fora, amb el perill d'Alec Brown. Lugo és una pista complicada, si no fem un bon partit és clar que no tindrem opció de victòria»,\nNatxo Lezkano, entrenador del Cafés Candelas Breogán, manté les baixes dels lesionats Ricardo Úriz i Henk Norel. Els dubtes són l'escorta Lucio Redivo i el pivot Emir Sulejmanovic, però es creu que ambdós podran jugar. En les declaracions a la prèvia, el tècnic ha manifestat que «aquest partit per a nosaltres és una final, i l'hem de guanyar. El Manresa és un equip molt sòlid, molt físic i bo en defensa. No tenen pressió, no crec que hagin de patir per salvar la categoria».\nMurphy, un anotador que arriba des de Frankfurt. Esports


Puchol ll explicarà l'evolució de la pilota a Albuixec - PilotaViu\nPuchol ll explicarà l'evolució de la pilota a Albuixec\nDivendres, 18 d'agost de 2017 - 11:30h\nEl pròxim diumenge 27 d'agost, la localitat valenciana d'Albuixec acollirà per segona vegada en la seua història un col·loqui sobre el noble esport de la pilota valenciana. El protagonista del matí serà Puchol ll i la xarrada tindrà lloc en el saló de plens de l'Ajuntament a les 12.30 hores. L'entrada serà gratuïta fins a completar aforament i després de l'acte se servirà orxata per a tots els assistents. En la trobada també participarà Agustín Larré, entrenador del pilotari dins del projecte Pilota 2.0.\n"La pilota valenciana m'ha acompanyat durant tota la meua vida, de fet, un dels meus primers records és quan mon pare, pilotari i ídol per a mi, em va regalar un guant i una vaqueta" afirma Puchol ll, la tercera generació de pilotaris després del seu progenitor i el seu avi. El pilotari afirma que el seu "objectiu és portar el meu esport tan lluny com puga". A més, el professional de Vinalesa assegura que "jugar a pilota començà sent diversió i, a poc a poc, passà a convertir-se en vesprades d'entrenament, sistematització del meu joc i ganes de millora. Al final, és competició, superació i disciplina diària". "L'esport m'ha ajudat a consolidar els fonaments que considere imprescindibles en la meua vida. Estic molt agraït a la pilota valenciana perquè he descobert que qui confia en ell mateix i mai es rendeix, se n'adona que els límits són únicament línies des d'on plantejar-se un nou objectiu", sentencia.\nL'acte, que serà moderat pel periodista Jaime Roch, està organitzat pel Club de Pilota d'Albuixec i l'Ajuntament de la mateixa localitat amb la finalitat que la pilota valenciana torne a tenir la rellevància dins de la cultura valenciana que es mereix. En la conversa, el pilotari donarà la seua opinió, marcarà les pautes de l'evolució de l'esport i explicarà les seues vivències. L'activitat està emmarcada dins del programa de festes patronals. Cal recordar que l'any passat a Albuixec es va realitzar un acte semblant amb la figura de Paco Cabanes 'El Genovés', amb un resultat molt satisfactori tant per part dels participants com del públic.


David Comamala continuarà al Nàstic una temporada més\nÉs el director esportiu de la Pobla i del juvenil A\nActualitzada 11/06/2019 a les 10:49\nDavid Comamala és a un pas de continuar al Gimnàstic de Tarragona. El que ha estat fins ara director esportiu del filial CF Pobla de Mafumet i del juvenil A té una oferta sobre la taula que, amb tota probabilitat, acabarà acceptant.\nComamala ha estat el responsable de les plantilles del filial i del juvenil A, que juguen a Tercera Divisió i a Divisió d’Honor, respectivament. El CF Pobla de Mafumet ha completat una temporada més que discreta. Tot i comptar amb un dels majors pressupostos del grup cinquè de la Tercera Divisió, el filial del Nàstic no ha estat capaç de lluitar per la part alta de la taula classificatòria. De fet, ha finalitzat en una més que discreta catorzena posició, fet que ha motivat que el club hagi pres la decisió de no renovar a Alberto Gallego com a tècnic pobletà i que, segurament, aposti per Albert Company, entrenador del Reus B durant la temporada 2018-19.\nComamala, entre d’altres, va ser el responsable de fitxatges com Viti o Salva Ferrer. Aquests dos futbolistes han gaudit de gran protagonisme en el primer equip del Nàstic, sobretot, des de l’arribada d’Enrique Martín a la banqueta grana.\nLa inclusió d’aquests dos joves en les alineacions del primer equip van ajudar a completar onzes de garanties i van servir per a què dos futbolistes de gran futur es poguessin mostrar en una categoria tan complicada com ho és la Segona Divisió A.\nComenta el contingut : David Comamala continuarà al Nàstic una temporada més


Blocs per Aquarel·la.\nBloc Aquarel-la Fabriano Studio 20f 200g Gra Satin 22.9x30,5 cm.\nBloc Paper Aquarel·la Sennelier 20f 300gr Gra Setinat 14,8x10,5\nCreat amb la col·laboració d'aquarel·listes de fama internacional, el Paper Aquarel·la Sennelier respon a les exigències dels més rigorosos artistes. El Paper Aquarel·la Sennelier és 100% pur cotó, fabricat en màquina...\nBloc Paper Aquarel·la Sennelier 20f 300gr Gra Fi 14,8x10,5\nBloc Paper Aquarel·la Sennelier 20f 300gr Gra Fi 21x14,8\nBloc Paper GVARRO Aquarel-la 20 f 240gr Gra Gruixut 32,5x46cm\nPaper per aquarel·la blanc amb barbes a dos costats i marca a l'aigua. Fabricat en forma rodona, posseeix una excel·lent qualitat i resistència. Alt contingut de paper de drap de cotó (60%), gelatinat en massa i amb...\nAlbum Paper Aquarel-a Montval 12f 300gr Gra Fi 21x29,7 A4\nBloc Paper Aquarel-la Fabriano Postcard 20f 300gr Gra Fi 10,5x14,8\nEl bloc "per Artisti" representa des de sempre la síntesi entre la tradició i la qualitat que caracteritza la marca Fabriano. Inconfusible gràcies a la seva refinada coberta, s'ha convertit ja en un "must" en el...


Foment demana un gran acord institucional per ampliar l'Aeroport de Barcelona\nL'ampliació genera controvèrsia pel seu impacte ambiental.\nPer Redacció TheNBP | 13 May 2021\nLa patronal catalana exigeix que es desbloquegi un projecte que suposa una inversió de 1.700 milions d'euros i que podria crear fins a 350.000 llocs de treball directes\nLa falta d’acord entre les diferents administracions ha dut a Foment del Treball a aixecar la veu per demanar, amb urgència, un gran acord institucional que permeti dur a terme l’ampliació de l’Aeroport Josep Tarradellas Barcelona-El Prat. Segons el seu president, Josep Sánchez Llibre, aquest projecte “és una de les palanques per a la recuperació econòmica” de Catalunya i, per tant, “no ens podem permetre el luxe de perdre la gran oportunitat que pot representar posar de nou Barcelona en el món”.\nAmb una inversió estimada de 1.700 milions d’euros, l’ampliació de l’aeroport consta de dues potes. La primera consisteix en la construcció d’una nova terminal satèl·lit entre les pistes que permetria elevar la capacitat a 70 milions de passatgers l’any. El 2019, abans de la pandèmia, la infraestructura gestionada per Aena va fregar els 53 milions de passatgers, una xifra que no es preveu que es recuperi fins d’aquí dos o tres anys. Amb aquesta tercera terminal, però, no n’hi ha prou, ja que també cal ampliar en 500 metres una de les pistes paral·leles al mar. Aquesta actuació és la més polèmica i la que provoca l’actual falta d’acord, pel seu impacte ambiental sobre els espais humits protegits de la zona. L’ampliació de la pista és necessària per poder incrementar fins a 90 el nombre d’operacions d’aterratge i enlairament que es produeixen cada hora, segons explica en el The New Barcelona Post l’enginyer Lluís Sala, exdirector de l’Aeroport de Girona i actual vicepresident de l’Associació d’Enginyers Aeronàutics de Catalunya.\nPer Foment del Treball, és necessari que es posin d’acord Aena, la Generalitat, l’Àrea Metropolitana de Barcelona, l’Ajuntament de Barcelona i altres municipis del Baix Llobregat, “amb la complicitat també de les autoritats de la Unió Europea”. “Cal convertir l’Aeroport de Barcelona-El Prat en un hub aeroportuari intercontinental per guanyar competitivitat i incrementar el progrés econòmic de Catalunya“, ha emfatitzat Sánchez Llibre, que ha apel·lat a l’esperit del 4 de març a l’Estació del Nord amb un “ja n’hi ha prou. Sí a l’ampliació de l’aeroport”.\nFoment calcula que aquest projecte donaria feina entre 2022 i 2026 a 83.000 persones de forma directa i facilitaria la creació de fins a 350.000 llocs de treball nous, amb una repercussió de més de dos punts en el creixement del PIB català que elevaria el pes de l’aeroport del 6,8% al 8,9%. Tal com ja es va fer en la protesta del 4 de març derivada de les destrosses urbanes provocades per les manifestacions en contra de l’empresonament de Pablo Hasél, Foment contactarà amb altres institucions barcelonines per fer front comú a favor de l’ampliació, com Barcelona Global, la Cambra de Comerç, el Cercle d’Economia, Esade, FemCat, Pimec, el Racc i altres gremis i representants econòmics de la ciutat.


Nova directora financera a Microsoft - YCOM\nNova directora financera a Microsoft\nPublicat el 25 de maig de 2013\nAmy Hood succeeix a Peter Klein en el lloc.\nMicrosoft no tenia director financer d’ençà que Peter Klein va deixar el lloc (encara que ha seguit en ell en funcions). Han passat molts mesos fins que la companyia de Redmond ha trobat la persona idònia per exercir tal tasca. Parlem d’Amy Hood, procedent de la mateixa Microsoft i que ha ajudat en operacions tan importants com la compra de Skype, que ella mateixa va supervisar.\nSegons Steve Ballmer, CEO de Microsoft, “Amy aporta el talent i l’experiència apropiats per al càrrec mentre continuem enfortint la nostra dedicació a serveis i dispositius”. Per la seva part, Hood va declarar “espero treballar juntament amb els inversors i accionistes” i va elogiar el seu predecessor indicant que “Peter ha format un equip financer de primera línia”.


Psicologia - CEI València\nLa conducta i els processos mentals dels individus abasten tots i cadascun dels aspectes de l’experiència humana. Actualment hi ha diverses escoles dins de la psicologia, amb les seues pròpies teories i metodologies, que ens permeten abordar aquests processos de manera global, amb una visió oberta i integral.\nLa psicologia al CEI València\nLa pràctica terapèutica al CEI es basa en un enfocament integral de la persona, que ens permet aprofitar els coneixements de les diferents escoles, ajudant-nos així a comprendre a la persona en la seua pròpia especificitat i en el seu paper en la família i l’escola, tots dos espais vitals del desenvolupament i maduració dels individus.\nAquesta visió integral la posem al servei de les famílies per aconseguir que la maduració i l’aprenentatge de xiquets/tes i adolescents sigui equilibrat, global i lliure de malestar.\nPodem sintetitzar així el nostre treball en cada àrea:\nEl treball directe amb ells està encaminat a definir les seues necessitats i aconseguir la motivació suficient per a enfrontar les dificultats de la vida diària. Per a això facilitem un context adequat perquè a través de diferents mitjans (dibuixant, jugant, parlant, retallant, estudiant, explicant històries, escenificant situacions, pintant-se, emocionant-se, enfadant-se, divertint-se, etc …) expressen les seues preocupacions i pors, per tal de objectivar i trobar solucions. Els pares seran els col·laboradors directes en aquest treball, facilitant i donant suport als avanços que experimenten al llarg de la intervenció.\nEntenem que la família és la base indispensable per a la superació de les dificultats de qualsevol dels seus membres. Quan un nen o jove manifesta dificultats (d’aprenentatge, de conducta, de relacions socials o familiars, emocionals, etc …) està expressant problemes pel que fa a demandes, tant pròpies com dels seus pares.\nAmb aquesta premissa bàsica comencem la nostra tasca quan la família experimenta una dificultat o sofriment que no és capaç de solucionar per si mateixa. Les solucions les aporta la pròpia família des de les seues capacitats i amb la seua voluntat de superació. El nostre paper és ajudar a descobrir aquestes capacitats, familiars i individuals, per trobar una manera diferent d’afrontar el problema (mai hi ha una sola solució a un problema).\nSempre que siga possible, establim contacte directe amb el context escolar que acull al xiquet/ta o jove. Considerem molt important conèixer i compartir les experiències que viuen en el seu dia a dia. El context escolar, a més de ser un dels llocs on passa gran part del seu temps, és on rep la formació acadèmica i s’estableixen els primers vincles socials fora de la família i afins\nServeis que el CEI València ofereix en l’àrea de psicologia.\nIntervenció individual en gabinet.\nIntervenció individual en sala grupal per exercitar les habilitats socials.\nIntervenció grupal amb i per a la família.\nIntervenció i/o observació en el context escolar.\nIntervenció i/o observació en el context familiar.\nReunions i/o sessions periòdiques amb els pares.\nGuia resumida per a pares sobre situacions indicades per a recórrer a serveis de psicologia.\nTimidesa Falta de seguretat\nAnsietat Inadequació social\nDol Falta de habilitats socials\nProblemes d’adaptació social Falta de assertivitat\nProblemes d’autoestima Baix rendiment escolar, desmotivació\nTrastorns del son Falta de organització\nProblemes de conducta Ansietat\nAssetjament escolar Trastorn en el estat d’ànim\nPobre rendiment escolar Conflictes familiars\nProblemes d’atenció Problemes de agressivitat\nProblemes de comunicació Trastorns en el desenvolupament\nDificultats en el joc Altes capacitats


Miquel Antoja, consciència sostenible a la cuina | VidaCaixa Blog\nMiquel Antoja: “La sostenibilitat és essencial en la meva manera d’entendre la cuina”\n28 gener 2019 9 Vegades compartit\nMiquel Antoja és un dels xefs més importants en les xarxes socials. Ha forjat el seu èxit en tot just uns anys. Després de ser xef directiu i creatiu dels restaurants amb estrelles Michelin de Carme Ruscalleda, va decidir emprendre el seu propi camí. En aquesta via ha unit la seva passió i els seus valors: la sostenibilitat i el medi ambient. Aquest 2019 arrenca un projecte juntament amb VidaCaixa en què el xef i l’asseguradora sumen esforços per promoure un present sostenible que garanteixi un futur millor per a tothom.\nEl desenvolupament d’un futur més responsable està vinculat amb diferents àmbits de la vida. Amb la cuina i, per què no?, amb l’estalvi. A partir d’ara, d’idees per aplicar aquesta consciència sostenible no en faltaran a @Miquelantoja i @VidaCaixa\nCom combines la consciència sostenible amb la cuina?\nLa sostenibilitat és essencial en la meva manera d’entendre la cuina: el moment de comprar la matèria primera, el moment de cuinar-la i el moment de consumir-la estan plens de decisions que poden tenir un impacte en el nostre entorn i en les persones que ens envolten.\nA l’hora de cuinar sempre intento apostar per ingredients de temporada i proximitat ja que, a més de guanyar en sabor i qualitat en els productes, reduïm la petjada de carboni que implica el seu transport i donem suport a l’economia local.\nHas començat a col·laborar amb VidaCaixa. Què has descobert en el món de l’estalvi, que és tan diferent del de la cuina?\nDe VidaCaixa he après que els diners també poden ser sostenibles. D’una banda, per a mi estalviar significa no malgastar, és a dir, prendre decisions conscients pel que fa a les nostres necessitats de consum. D’altra banda, tenim la possibilitat d’invertir l’estalvi en entitats que vetllen perquè les inversions amb les quals aconseguim la rendibilitat siguin responsables amb la societat i el medi ambient.\nD’on et venen aquests valors?\nLa meva mare va ser qui em va ensenyar a reutilitzar productes de cuina i a reciclar els productes orgànics. Avui, buscar noves maneres de millorar el meu entorn s’ha convertit en una cosa molt normal per a mi.\nA més, per la meva professió, sempre he tingut molt present com n’és, d’important, el reciclatge i la reducció del malbaratament alimentari, però hi ha molts altres aspectes en què m’agrada implicar-me i vull compartir-los perquè altres persones se sumin a aquesta tendència. Crec que les xarxes socials poden tenir un paper encara més important del que tenen avui per promoure el canvi cap a una cultura més sostenible.\nCom es pot aconseguir un veritable canvi social cap a un món més sostenible?\nM’agrada veure-ho com una cadena. Si tots fem un petit gest per ser una miqueta més sostenibles, aconseguirem un gran canvi. Cadascú en el seu propi àmbit, a la feina o en els seus hobbies, té a l’abast un motor de canvi. Només cal buscar-lo i, sobretot, compartir-lo.\nInstagram ha suposat un gir en la teva carrera. Com vas descobrir el seu potencial?\nVa començar com un diari de les meves receptes. Una manera diferent de guardar fotos i vídeos. Un dia em vaig adonar que un dels vídeos havia tingut milions de reproduccions i vaig comprendre que tenia l’oportunitat d’expressar la meva passió per aquesta professió d’una manera diferent i, a més, encomanar-la als altres.\nMai no havia imaginat que arribaria a una quantitat tan gran de persones –més de 370.000– i molt menys que em veurien com un referent, però és un fet que ja he assumit i m’agrada, ja que no solament comparteixo les meves receptes, sinó que faig servir les xarxes socials per transmetre valors positius en què crec.\nQuè valores d’aquest projecte juntament amb VidaCaixa?\nCrec que hem de fixar-nos i ser selectius a l’hora de treballar amb una empresa o una altra. És important informar-se i saber en què estem invertint. M’agrada compartir valors amb els serveis, empreses i comerços amb qui col·laboro.\nDe la mateixa manera que jo intento ser responsable en les meves decisions personals i professionals per tal de contribuir al benestar de les persones que m’envolten i a la protecció del medi ambient, m’agrada que aquelles persones o companyies amb les quals treballo sentin aquesta mateixa responsabilitat.\nPrefereixo que quan s’inverteixi el meu estalvi serveixi per promoure una economia més verda, més igualitària i més transparent.\nMés sobre: Alimentació Alimentació sostenible Salut


A.M.P.A. Jaume I d'Alcàsser: de maig 2016\nUs presentem la trobada #Primaveraeducativa que se celebrarà aquest cap de setmana en el llit del riu Turia de València. Adjuntem la informació de la conselleria d'Educació.\nAlcàsser estarà present en dos punts:\nDissabte 14 Maig 2016, 18:30 h\nEscenari central front al Palau de la Música de València\n"Un tast de Colors"\nPlay-back interdisciplinari de l'alumnat de 3er i 4t d'AÇÒ de l'IES d'Alcàsser\nDiumenge 15 de Maig de 2016 11:30 a 13 h.\nPasseig de la Petxina, 42.\nTAULA REDONA UNA MIRADA CAP Al FUTUR.\nCOOPERATIVA DE TREBALL ASSOCIAT T/PALET (Ajuntament d’Alcàsser).\n*** web de Conselleria **\nQuant escoltem aquesta cita, se'ns ve al cap de seguida alguna escena d'alguna pel·licula, però en realitat no ens donem conter de la profunditat de la cita. Tots els grans compositors, intèrprets, amateurs i un llarg etc han tingut grans professors que els han guiat pel bon camí fins que han aplegat a realitzar grans passos dintre del gènere musical. A més, afegiria que molts d'ells han superat al mateix professor al llarg dels anys. Si nomene els noms de Johann Georg Albrechtsberger i Johann Baptist Schenk, és més que probable que molt poques persones puguen saber qui són, però si vos dic el nom de Ludwing Van Beethoven, segur que més del 95% dels lectors sabran qui és. Johann Georg Albrechtsberger i Johann Baptist Schenk varen ser professors del gran compositor L. V. Beethoven però, com he dit abans, estan en l'oblit i sols coneguem al que va ser alumne seu per la gran trajectòria musical que va desenvolupar a la història de la música.\nEls professors i professores són la millor eina per millorar la nostra societat cap a un millor camí. Els pares i les mares ara estaran pensant que els he desterrat de l'horitzó, però res més lluny de la realitat. Vosaltres, les mares i els pares, sou els primers professors en les vides dels vostres fills.\nLa paraula "professor" està molt encasellada a les persones que ensenyen coneixements a centres docents, siguen el que siguen, però la paraula significa molt més que el que pensem primerament.\nFaré un canvi direccional a l'escrit anant a la plaça del Castell d'Alcàsser. Quasi tota la població és sabedora que Alcàsser té una Banda de Música, però si nomene que també hi ha una Escola de Música, menys gent sap de la seua existència i si "rizo el rizo" i pregunte si sabeu qui són els professors i professores de l'Escola, poca gent ens coneix i de segur que els que sí que saben qui som, són mares i pares d'alumnes de la nostra Escola.\nEl títol de "Música Mestre" s'exemplifica en aquest sentit. Molta gent veu el resultat final (la Banda de Música) però no veuen els 17 mestres que som al Claustre de l'Escola formant als jóvens i no tan joves amants de la música. Som conscients que no tots formaran part de la Banda de Música per diversos motius, però estem convençuts de què els nostres alumnes, després de tenir un contacte directe amb la música, l'entendran millor, els ajudarà a desenvolupar-se millor en camps com les matemàtiques o els idiomes (com s'ha demostrat a nombrosos estudis universitaris d'arreu de tot el món) i sempre tindran l'ànima tocada per la màgia de la música, ja que els sers humans no entenem la vida sense l'expressió musical. Estem envoltats de música les 24 hores del dia i... Dic 24 hores, perquè el nostre cor bat a un ritme constant de negra igual a 60 (terme específic musical). És el nostre metrònom particular que tots tenim i ens acompanya a eixe ritme des que estem al ventre de la nostra mare fins que morim. D'algun mode o altre L'Escola de Música d'Alcàsser és el cor musical (Junt amb les altres associacions culturals d'igual importància i necessàries) d'Alcàsser, una comunitat educativa i cultural que té 193 alumnes actualment i amb una història de 45 anys a l'esquena. La Societat Musical, per altra banda, compta amb 153 anys d'Història i ha tingut una transformació sense precedents des dels seus inicis. Sense dubte, són l'entitat cultural amb més història del poble d'Alcàsser i creguem que la música és tan necessària per al desenvolupament de tots i totes com ho puguen ser coneixement del medi o anglés. La música és un gust per a l'esperit i totes les persones haurien de tindre un contacte directe amb ella almenys a una etapa de la vida.El dia 23 de juny a es 17:30 h, el COR de l'Escola de Música batrà amb força amb la II Jornada de Portes Obertes on tots els assistents podreu veure el que fem a l'Escola i podreu gaudir de la música.\nSayd Carmel Iborra Álvarez\nprofessor de percussió,\nSensibilització Rítmica i Musical i\nDirector de l'Escola de Música d'Alcàsser


Qui som - Hangzhou Hongli Machinery Co., Ltd.\nFundada l’agost de 2002, l’empresa té més de 70 empleats, 6 centres tècnics, i és una empresa de base tecnològica a la província de Zhejiang. L’empresa està ubicada al parc industrial de la ciutat de Linpu, Xiaoshan, la ciutat de Hangzhou, província de Zhejiang, a un quilòmetre de la sortida Linpu de Hangway Jinhua Quzhou Expressway al costat de la doble pista de l’est de la carretera provincial 03. Empresa per a màquina digital de tall, no disseny i fabricació d'equips standard, línia de muntatge d'escales mecàniques, processament de peces basat.\nFilosofia empresarial: integritat, unitat, pragmatisme, innovació i creixement sostenible\nFundada el 1997, Hangzhou Hua'an Medical and Health Instruments CO., LTD és un fabricant professional i líder d’instruments de diagnòstic general, inclosos termòmetres digitals, termòmetres d’infrarojos i esfigmomanòmetres digitals, etc. La nostra capacitat mensual és d’uns 850.000 unitats per al termòmetre i 100.000 unitats per a l’esfigmomanòmetre.\nCom a empresa d'alta tecnologia, el nostre departament de R + D comprèn enginyers, tècnics i dissenyadors amb una àmplia experiència en optoelectrònica, semiconductors i disseny de CI, etc.\nJa hem establert un sistema de control estricte i eficient. Tots els nostres productes es fabriquen estrictament sota el sistema de gestió de la qualitat de la norma ISO 13485 i 21CFR820, per tal de complir els requisits de la CE i dels Estats Units de la FDA.\nAlemanya, França, Itàlia, Espanya, Regne Unit, Polònia ... EUA, Brasil, Argentina, Colòmbia, Mèxic, Xile ... Austràlia, Filipines, Malàisia, Indonèsia, Tailàndia, Singapur ... Sud-àfrica, Nigèria ... I altres països\nUs agrairà molt que si us podeu posar en contacte amb nosaltres per obtenir més informació sobre la nostra empresa i productes. Benvingut a cooperar amb nosaltres per OEM i ODM.


Ogawaya Hotel Shizuoka Japó - Ofertes d'hotels amb els MILLORS DESCOMPTES EN LÍNIA\n1054-3 Nagaoka, Izunokuni-shi, Izunokuni, Shizuoka, Japó, 410-2211 - Veure al mapa\nBarri Izunokuni Izu Atami Itō\nConvenientment situat a Shizuoka, Ogawaya Hotel és una base ideal des d'on explorar aquesta ciutat fantàstica. A només del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Els visitants d'aquest hotel, poden gaudir d'anar a les atraccions més importants de la ciutat: Jikokai Memorial Hospital, Izu Red Cross Hospital.\nAmb una oferta de serveis hotelers superior i ampla gama d'entreteniment, Ogawaya Hotel és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar, cafeteria.\nL'ambient de Ogawaya Hotel es reflexa en cada habitació. televisió de pantalla plana, aire condicionat, calefacció, mini bar, balcó/terrassa són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com bany, piscina exterior, spa, massatge. Sigui quin sigui el motiu del seu viatge, Ogawaya Hotel és una selecció idònia per a la vostra estada a Shizuoka.\nCost de l'esmorzar (a menys que estigui inclòs al preu de l'habitació): 2100 JPY\nTots els comentaris (12) Parelles (1) Viatgers en solitari (4) Famílies amb infants petits (2) Famílies amb infants grans (3) Grups (2)


Moviment Feminista de Mallorca reivindica una vaga de 24 hores el 8 de març\nDemanen als homes que facilitin que les dones hi puguin participar plenament\n3 min. Palma 27/02/2019 14:13\n651x366 Moviment Feminista de Mallorca. / M.F. Moviment Feminista de Mallorca. / M.F.\nMoviment Feminista de Mallorca vol promoure una participació de 24 hores en la vaga del 8 de març i no ha amagat la seva decepció per la proposta dels sindicats majoritaris de fer una aturada de dues hores. El que no tenen és cap pressió amb el número de gent que anirà a la manifestació. "No tenim expectatives de xifres de participació. El que volem és la màxima implicació, perquè davant el context actual, de possible retrocés de drets, ens veim en perill i feim una crida a la mobilització de les dones. Alhora demanam als homes que facilitin que les dones hi puguin participar plenament: assumint aquell dia més feina, assumint totes les tasques de cures, etc", ha assenyalat Olga Coronado, una de les portaveus.\n"Som la meitat. Sense les dones s'atura el món", serà el cartell d'enguany, segons ha explicat Aina López, una altra de les portaveus del Moviment Feminista, i ha deixat clar que "les dones han d'anar a la capçalera".\nLa manifestació unitària, que començarà a la plaça d'Espanya, acabarà aquest any a la Feixina. "Reivindicam la lluita de les dones, contra les tropes borbòniques. Un fet invisibilitzat i que demostra la capacitat de lluita de les dones. I també volem mobilitzar-nos contra les opcions polítiques que alimenten l'odi, el masclisme i el feixisme", ha assegurat la també portaveu Neus Tur.\nLes activitats programades per a la setmana del 8 de març s'agrupen en quatre eixos: les reivindicacions estudiantils, la revisió de les cures, els drets laborals i la crítica al consum capitalista. La majoria seran no mixtes –només hi participaran les dones–, excepte les manifestacions estudiantils, la general del 8 de març i l'exposició de 'Dona, art i cultura' organitzada per la Plataforma de Dones Immigrants. La seva portaveu, Dana Echebarría, ha volgut sumar a la mobilització moltes dones que "no es defineixen com a feministes, però que intuïtivament ho són, perquè són conscients de la discriminació que pateixen".\nEl divendres 2 de març Moviment Feminista demana que les dones pengin el davantal al balcó, per fer visible la tasca de cures i convida a penjar la foto per les xarxes socials etiquetant @movfemmallorca. Dijous 28 de febrer, dimarts 5 i dia 7 de març hi haurà taules informatives a la UIB. El dissabte 2 de març hi ha convocada una bicicletada feminista, convocada per ADIBS a les 11 h a la plaça d'Espanya. El 3 de març es participarà a la Rua de Palma. El dilluns 4 de març hi ha convocada una asseguda per teixir a les 17 h al carrer de Sant Miquel. El dijous 7 de març es farà un taller de pancartes al Born a les 17 h.\nEl dia 8 de març, a les 12 h a la plaça del Tub, manifestació estudiantil; a les 14.30 h, dinar de carmanyola amb motiu de la vaga de consum. A les 17 h, hi ha una taula informativa Kellys Union Balear a plaça d'Espanya i a les 19 h, manifestació unitària. A les 17 h a Flassaders també es presenta l'exposició 'Dona, art i cultura' organitzada per Plataforma de Dones Immigrants. El dia 9 de març, a les 17 h al n. 48 d'Eusebi Estada, es durà terme una trobada per a dones immigrants.


ALTAVINS VITICULTORS ORGANITZA EL PRIMER CERTAMEN ART 3 TERRITORIS\nEl dia 31 de Maig va tenir lloc la Primera Jornada Cultural, del Primer Certament d’Art 3 Territoris, al Celler ALTAVINS VITICULTORS, de Batea, on es van entregar els premis d’aquest event.\nAquest Certamen s’ha instaurat amb l’objectiu de promocionar el Vi i el Oli de les nostres terres, agafant com a fil conductor el valor d’aquests productes dins de la Cultura Ibèrica, tant ben representat a les nostres contrades.\nPodem definir aquesta jornada com un èxit extraordinari, tenint en compte que es la primera vegada que s’instal·la una exposició d’art dins d’un celler a la Terra Alta, i que per casa nostra varen passar, al llarg del dia, mes de 250 persones.\nLa jornada va iniciar-se amb la inauguració de l’event, amb els parlaments dels organitzadors i de les autoritats. Durant el matí es van instal·lar diferents tallers d’artesania, (joieria, papiroflèxia, ceràmica,...), i havia la oportunitat de fer un tast de vi i un d’oli.\nTambé es van donar dues conferències sobre el valor del Vi i de l’oli a la Cultura Ibèrica, a càrrec de José Antonio Benavente, gerent del “Consorcio Patrimonio ibèrico de Aragón” i també sobre “Influència del paisatge i el món rural a l’Art”, a càrrec d’Alex Susanna, Director Adjunt de l’Institut Ramón Llull.\nA migdia es va servir un àpat d’inspiració ibèrica, amb plats representatius de la gastronomia d’aquella època. A la sobretaula, es va fer entrega dels guardons als artistes premiats en el Certamen 3 Territoris.\nCom a primer resultat del certamen, s’ha desenvolupat una ruta on es pot visitar els principals assentaments ibèrics de la zona i gaudir de diferents experiències. (cates de vins i olis de la zona, coneixement de la gastronomia ibèrica, tallers amb artesans locals, etc.). Podeu trobar més informació a la web: http://www.art3territoris.com/index.html


La candidatura ERC-MES proposa museïtzar la casa de Manuel de Pedrolo - Tàrrega Televisió\nLa candidatura ERC-MES proposa museïtzar la casa de Manuel de Pedrolo\nEn el marc de la Festa Major de maig de Tàrrega, la candidatura d’ERC-MES ha donat a conèixer les seves propostes en l’àmbit cultural. En paraules de l’alcaldable d’ERC-MES, Òscar Amenós, “la cultura ha de ser entesa com una eina de transformació social a l’abast de tothom“. Amenós ha exposat també que “la cultura ha de fomentar el pensament crític i impulsar la creativitat en totes les seves formes d’expressió” i ha aprofitat per “desitjar una molt bona Festa Major de maig als targarins i targarines“.\nEntre les propostes culturals plantejades pels republicans, destaca la reivindicació de la figura de Manuel de Pedrolo. “Cal promocionar el llegat de Pedrolo i fer possible l’esperada museïtzació de la seva casa pairal al carrer Major de Tàrrega“, ha exposat Amenós, que també s’ha compromès a “promocionar el seu llegat“. La candidatura republicana, d’esquerres i independentista s’ha proposat també “senyalitzar la ruta del Mecanoscrit del segon origen arreu de la ciutat“.\nAmenós també ha explicat que “cal preveure els usos futurs d’espais municipals com Cal Trepat o la Farinera” on podrien ubicar-se “un centre de memòria història i d’interpretació de la Guerra Civil, així com l’espai de paleontologia dels fòssils del Talladell del Museu de Tàrrega“, ha reblat. L’alcaldable d’ERC-MES també ha volgut tenir un reconeixement cap a les entitats culturals de la ciutat que són moltes i molt actives, pel paper important que tenen en la preservació del folklore targarí i català i pel seu dinamisme i innovació.


Iceta defensa penar qualsevol referèndum il·legal i recorda que són menys anys que la sedició\nPublicat 5/11/2019 12:30:23 +01:00CET\nSANT ADRIÀ DE BESÒS (BARCELONA), 5 Nov. (EUROPA PRESS) -\nEl primer secretari del PSC, Miquel Iceta, ha defensat aquest dimarts la proposta de Pedro Sánchez de recuperar com un delicte en el Codi Penal qualsevol celebració d'un referèndum il·legal i ha subratllat que, quan estava recollit, la pena era menor que pel delicte de sedició i de rebel·lió.\n"Recordem que aquest delicte, quan estava recollit en el Codi Penal, estava castigat amb una pena de tres a cinc anys, mentre que la sedició està castigada entre 10 i 15, i la rebel·lió entre 15 i 25", ha dit en declaracions als mitjans abans de passejar pel Mercat Setmanal de Sant Adrià de Besòs (Barcelona).\nHa explicat que aquesta reforma del Codi Penal haurà d'aconseguir els avals suficients al Congrés per prosperar, i ha sostingut que en el judici del Tribunal Suprem hi havia molta gent que veia dificultats per encaixar l'1-O en el delicte de sedició i de rebel·lió: "És obvi que es va produir un referèndum il·legal".\nPreguntat per què ho defensen ara quan en el seu moment els socialistes el van eliminar i no ho han demanat recuperar fins ara, ha replicat que "hi ha massa dirigents independentistes que diuen que ho tornaran a fer".\nSobre el fet que Sánchez fes aquesta proposta en el debat, ha insistit: "El referèndum il·legal no és una solució i per tant és una proposta perfectament lògica a fer, perquè quan s'han de fer les propostes és en campanya electoral".\nEL DIÀLEG I SÁNCHEZ\nIceta ha recordat que la solució que defensen els socialistes és el diàleg dins de la llei, i preguntat per l'absència de referències de Sánchez sobre aquest diàleg durant el debat de dilluns, ha argumentat: "Els debats van com van. Jo hi he participant en molts i no sempre el que vols dir és el que acabes dient, perquè la dinàmica del mateix debat va cap a un costat o cap a l'altre".\n"Però crec que, menys la dreta espanyola, ningú no nega que això ho haurem d'arreglar dialogant. És que no hi ha cap altre camí. La dreta espanyola cada dia se supera a si mateixa. Ara la dreta que puja, que és la dreta de Vox, el que ofereix com a solució és il·legalitzar els partits independentistes", ha dit.\nI ha demanat la confiança dels votants després d'afirmar que és l'única possibilitat de govern que allarga la mà per buscar una solució dialogada dins de la llei.


Bombas Gens ja té la seua réplica fallera - Fundació per Amor a l Art\nBombas Gens ja té la seua réplica fallera\nLa façana art déco que en els anys 30 dissenyà Borso di Carminati per a Bombas Gens tindrà en pocs dies una bessona de suro i cartró. La responsable d’esta rèplica és la Falla Avda. Burjassot-Joaquim Ballester-Reus, que este any ha escollit la nova seu de la Fundació Per Amor a l’Art com a tema central del seu monument. “La idea principal era reflectir la realitat que es viu al barri i en la ciutat en general. Venim d’una època en què el nom de València ha estat sempre acompanyat als mitjans de comunicació per temes desagradables. I al barri hem patit l’abandó i la falta de suport i inversions tant d’institucions locals com estatals. El que intentem transmetre amb la falla, és tot el contrari a eixa situació. És el ressorgir de València, i de Marxalenes-Tendetes en concret. És la recuperació de l’autoestima, del caràcter alegre, treballador i solidari dels valencians. I tornar a sentir-nos orgullosos del que som. I esta resurrecció en el nostre barri ve sense cap dubte de la mà de la Fundació Per Amor a l´Art”, afirma el president de la falla, José Manuel Lahuerta.\nI és que segons explica Lahuerta, la rehabilitació de l’antiga fàbrica Bombas Gens ha suposat un gran revulsiu per al veïnat, que espera expectant els canvis que va a comportar el centre social i d’art. “Tenim una gran esperança en què Bombas Gens servisca com a eix dinamitzador, que es convertisca en un focus d’atenció dins del barri, i que ajude a recobrar l’esperança i l’orgull de sentir-se veí del barri de Marxalenes i adjacents”.\nL’encarregat de representar en un monument esta peculiar resurrecció ha sigut Óscar García. L’artista faller treballa fa mesos en una falla de més de 9 metres que es plantarà enfront de l’antiga fàbrica. “La base de la falla és la porta de Bombas Gens i part de la seua emblemàtica façana, així és que es produirà una espècie d’efecte espill entre l’original i la rèplica”, afirma García. L’artista ja té avançats gran part dels elements del monument, consistents en una sèrie d’artistes-zombies que tornen a la vida des del més enllà per a prendre possessió del Centre d’Art, així com també de l’entrada de Bombas Gens. “Encara que hem partit de l’edifici real i estem intentant fer-li textures de pedra molt similars, l’hem portat a l’estètica fallera. No és una rèplica exacta. Hem netejat línies per a simplificar-lo i que semblara como de còmic, encara que el resultat serà totalment identificable, com es pot observar a l’esbós”, explica García.\nL’esbós del monument que vorem estes falles deixa endevinar també una porta entreoberta. La del centre real s’obrirà de bat a bat uns mesos després.


L'OMIC realitza 2.349 actuacions el 2017 i rescabala prop de 70.000 euros\nRedacció Vilanova i la Geltrú 15-03-2018 08:56\nPere Cayuela, Juan Luís Ruiz i Josep Roca. Ajuntament de Vilanova\nJuan Luis Ruíz: 'és un dels serveis més ben valorats de l'Ajuntament pels diferents usuaris'\nL'Oficina Municipal d'Informació al Consumidor (OMIC) ha registrat el 2017 un total de 2.349 actuacions entre consultes i reclamacions i ha aconseguit 69.542 euros de rescabalament econòmic. Precisament demà es celebra el Dia Mundial del Consumidor i l'OMIC ha organitzat diferents actes que es perllongaran fins el mes d'abril. PROGRAMACIÓ AQUÍ\nEntre els objectius generals de l'OMIC cal destacar la tasca informadora i d'assessorament, el tràmit de denúncies dels consumidors i de les persones usuàries i la tasca formadora, concretada en la realització de xerrades i tallers de diversos aspectes del consum.\nEn el transcurs d'una roda de premsa, aquest matí s'ha presentat la memòria de l'OMIC 2017, amb la presència de Juan Luís Ruiz; regidor de Promoció Econòmica, Nova Governança i Comunicació de l'Ajuntament de Vilanova i la Geltrú; que ha estat acompanyat de Pere Cayuela, cap de servei de la regidoria de Promoció Econòmica; i de Josep Roca, tècnic de l'OMIC. El regidor ha destacat que l'OMIC "és un dels serveis més ben valorats de l'Ajuntament pels diferents usuaris. Ja fa anys que els responsables de l'OMIC estan fent una molt bona feina i això és percep perfectament entre els diferents indicadors que any rere any es presenten a la memòria." Ruiz, més enllà de les xifres, ha volgut destacar expressament la tasca del servei d'assessorament jurídic sobre les clàusules abusives del préstecs i crèdits hipotecaris que està funcionant des de març de 2017 i que recentment s'ha prorrogat per tot 2018. "Aquest servei és un fruit d'un conveni amb el Col·legi Oficial d'Advocats de Barcelona i la Diputació. L'objectiu és el de poder aconsellar i orientar sobre els aspectes jurídics relacionats amb les clàusules abusives i en especial clàusules terra." El servei funciona tots els dimarts de 9.30 a 13.30 h, i només cal fer reserva de cita prèvia a la mateixa OMIC, o bé trucant per telèfon al 938935555. Pere Cayuela, per la seva banda, ha senyalat que el març de 2017 es va celebrar una Xerrada Informativa Sobre Clàusules Terra, a Neàpolis, amb l'assistència d'aproximadament 140 persones. "Aquesta xerrada va ser organitzada per l'OMIC i la Diputació de Barcelona, arrel de la sentència de 21 de desembre de 2016 sobre la retroactivitat plena de les clàusules terra. Com a conseqüència de totes sol·licituds d'informació sobre aquesta qüestió, el mes de juny de 2017 l'OMIC va posar en marxa el servei d'assessorament sobre clàusules abusives als préstecs hipotecaris, que ha estat tot un èxit."\nEl bon funcionament d'aquest servei és manifesta perfectament clar quan les principals reclamacions mostren les seves xifres. D'aquesta manera, respecte a les reclamacions per sector, de les 2.349 que s'han produït el 2017, 373 son sobre entitats bancàries, seguit per les 310 de telefonia mòbil (a les que caldria sumar les 136 de telefonia fixe), i per les 283 sobre els serveis de l'electricitat, el 243 de serveis professionals i els 149 de comerç en establiments.\nTambé destaca el fet que al llarg de l'any s'ha dut a terme, en col·laboració amb la Diputació de Barcelona, i en el marc del conveni de d'adhesió a la Xarxa Local de Consum, la campanya d'inspecció informativa en consum als establiments situats en mercats sedentaris, no sedentaris i zones comercials determinades. Aquesta campanya municipal d'inspecció informativa s'ha centrat en els Mercats de Mar i Mercat del centre. Es van visitar 81 establiments, 7 dels quals presentaven incidències. Josep Roca ha anunciat que "durant 2018 ja està previst realitzar 100 inspeccions a diferents establiments del centre de la ciutat"\nUna de les novetats de 2017 ha estat la voluntat de l'OMIC de dur els temes de consum a les escoles de la ciutat, a través d'un taller destinat al cicle superior de primària sota el nom "De l'escola al Centre comercial". En aquest taller han participat 154 alumnes de les escoles de Vilanova i la Geltrú.\nUn altre servei que està funcionant és el de l'Omic on Line, per tal de poder facilitar al consumidor i l'usuari l'accés a la informació dels del seus drets, L'objectiu és acostar i facilitat als consumidors l'accés a la informació a traves de les noves tecnologies. L'adreça de correu electrònic de contacte és omic@vilanova.ca. Enguany l'OMIC ha rebut 54 consultes a través d'aquest sistema.\nAixí mateix, moltes consultes que es reben a l'ÇOMIC necessiten d'un assessorament, d'una resolució immediata, o ser derivades a l'organisme corresponent. Al llarg de 2017 s'han atès aproximadament 300 consultes d'aquest tipus. S'ha de tenir en compte que aquest nombre de consultes pertanyen a la totalitat de la comarca del Garraf ja que es dona suport a Sant Pere de Ribes, Cubelles, o Olivella, i d'altres poblacions de fora de la comarca.\nFinalment destaca el fet que el Codi de Consum de Catalunya estableix que la resolució esta judicial dels conflictes derivats d'una relació de consum es canalitzarà principalment per la mediació i l'arbitratge de consum. S'entén per relació de consum qualsevol relació establerta antre, d'una banda, empresari, intermediaris o l'Administració com a prestadora de béns i serveis, i d'altra banda les persones consumidores. Aquesta relació comprèn la informació, l'oferta, la promoció, la publicitat, la comercialització, la utilització, la venda i el subministrament de béns i serveis, a més de les obligacions que es derivin. A traves del procés de la mediació dut a terme per l'OMIC durant 2017, s'ha aconseguit la devolució de 69.542 € als consumidors.


Endesa facilita un cabal mínim a la Noguera Pallaresa per la Copa d'Espanya d'Estil Lliure d'aquest cap de setmana\nviurealspirineus 13:14 14/07/17\nDes de demà dissabte i fins al diumenge es regularà el flux d'aigua per possibilitar la competició ludicoesportiva\nper copa setmana cap lliure noguera\nUna noia practicant piragüisme al riu Norguera Pallaresa.\nEndesa col·laborarà amb la celebració de la Copa d’Espanya d’Estil Lliure, també dit Freestyle de piragüisme modificant el cabal de la Noguera Pallaresa per tal d’adequar-lo a les necessitats d’aquesta competició. En concret, la Companyia ajustarà el turbinat de les centrals hidràuliques de la Torrassa i Llavorsí, durant els dies de la competició, de dissabte i diumenge, amb l’objectiu de garantir l’estat òptim del riu per tal que tingui les condicions requerides per a la prova.\nL’operació de regulació del riu s’iniciarà el matí de dissabte a la central hidroelèctrica de la Torrassa, que funcionarà a una generació mínima estable de 3 MW (112 m3/s) des de les 5 de la matinada a les 12 del migdia tant dissabte com diumenge. D’altra banda, la central de Llavorsí generarà 38 MW (15m3/s) de les 7 del matí a les 12 del migdia, també durant el cap de setmana, i fins a les 2 de la tarda es reduirà a 25 MW (10m3/s). A més, durant la tarda de dissabte es regularà el cabal a 35 MW (14m3/s) de les 6 a les 8 de la tarda per la realització òptima de totes les competicions previstes.\nAquest campionat forma part del 54è Ral·li Internacional de la Noguera Pallaresa, una festa popular i esportiva amb competicions internacionals d’aigües braves que inclou proves de totes les modalitats. Entre elles, l’estil lliure disciplina del piragüisme on els participants aprofiten les onades del corrent per realitzar figures diverses, que punten en funció de l’espectacularitat d’aquestes.\nLa Companyia respon amb aquesta actuació a la demanda de l’organització per tal de garantir l’estat òptim de la Noguera Pallaresa. Així, Endesa, en col·laboració amb l’Agència Catalana de l’Aigua, entén la importància dels esdeveniments esportius per a la vida social i econòmica de la comarca.


Asaja es concentra a Alacant contra les retallades en el transvasament Tajo-Segura - À Punt\nAsaja es concentra a Alacant contra les retallades en el transvasament Tajo-Segura\nL'organització agrària anuncia que serà la primera d'una sèrie de protestes que conclouran a Madrid\nUn moment de la concentració d'aquest dijous a Alacant / Asaja\n22 d'abril 2021 - 13:21\nLa primera protesta contra els plans del govern espanyol de retallar la quantitat d'aigua del transvasament Tajo-Segura ha reunit aquest dijous de matí al centre d'Alacant unes 300 persones, segons ha detallat Asaja. Entre els assistents han estat presents representants del sector agrari de les comarques del sud i també de Múrcia, alguns alcaldes i alcaldesses com ara el d'Elx, Almoradí o Dolores, representants empresarials i també de la Universitat d'Alacant, segons han ampliat. El president de la Diputació d'Alacant, Carlos Mazón, del PP, també ha assistit a la concentració convocada davant la subdelegació del govern a Alacant.\nL'organització agrària ha deixat clar que aquesta és la primera acció de protesta contra les retallades en el transvasament del Tajo-Segura, que ara fa 40 anys que va començar a enviar aigua a la Comunitat Valenciana, Múrcia i part d'Andalusia. Protestes que es repetiran en diferents punts i que conclouran a Madrid. Durant l'acte d'aquest dijous, els manifestants portaven pancartes en favor del transvasament i en defensa del camp.\nAquesta setmana és clau per a la infraestructura hídrica. Dilluns es van citar a Almeria el president de l'executiu murcià, Fernando López Miras, i el seu homòleg d'Andalusia, Juan Manuel Moreno, tots dos del Partit Popular. A la trobada estava convidat el president de la Generalitat, Ximo Puig, qui va declinar assistir-hi per motius d'agenda. El president de la Generalitat, Ximo Puig, va qualificar d'aquelarre la reunió. “Estem treballant amb els regants de la Comunitat Valenciana per a generar un espai de diàleg que propicie finalment aigua per a sempre. L’aigua no pot ser un motiu de confrontació”, va afegir el president del Consell.\nMés de 90.000 persones visiten la Fira de Nadal de Xixona\nLa Generalitat concedeix 231 milions d'ajudes del Pla Resistir Plus a 11.544 empreses i autònoms\nEl comerç tanca un pont amb molta gent pels carrers però no amb les vendes desitjades\nL'OCDE demana més cotitzacions, treballar més o pensions més baixes per a mantindre-les\nEl govern espanyol proposa establir límits per dies a la contractació temporal\nEl joc en línia va créixer un 18% a la Comunitat Valenciana en 2020, mentre que el presencial va caure un 39%\nEl govern espanyol aprova un paquet amb 720 milions d'euros per a modernitzar el sector turístic\nCom es pot demanar una plaça de turisme termal per a la gent major?\nLes agències de viatge han patit entre un 30% i un 40% de cancel·lacions aquest pont festiu


Crítica de Maximalism de Amaranthe (2016) - Satan Arise\nVeus: Elize Ryd\nGuturals: Henrik Englund Wilhemsson\nGuitarra i teclats: Olof Mörck\nEl primer disc de Amaranthe em va encantar. Em va semblar fresc, innovador i que tenia ganxo i un buit enorme en l'escena. El segon disc era pràcticament igual però molt millor. Vaig pensar: Atents, perquè un tercer disc així els enfonsa en la misèria. Llavors va arribar Massive Addictive amb un toc nou i una frescor encara més gran i vaig pensar: Callo la boca. M'ha costat una mica d'entrar, però és boníssim! I ara arriba Maximalism on em passa el mateix que a la primera escolta del seu treball anterior però sense el component "s'han superat". Ben al contrari, han volgut donar un altre petit gir portant el seu propi estil al comercial (només cal veure el videoclip amb la bona de Elize marcant-se un ballaruga tipus grup de pop dels 40 principals) i bo ... ahi ve el dubte. El disc és boníssim. Té una qualitat enorme. Les composicions i l'execució són meravelloses. Però el canvi d'estil a una comercialització excessiva i repeteixo EXCESSIVA, em fa que el disc es camini entre el set i el nou. El nou per com està executat, compost i gravat. El set, perquè tal nivell de comercialització, sense arribar a deixar de banda les guitarres i la duresa, ho fan EXCESSIVAMENT poc audible, o massa ... depèn del prisma amb què es miri.\nDesprés d'una portada que promet per les combinacions vermelles i negres, clàssiques del metall (per allò del dimoni i aquestes ximpleries), ens arriba "Maximize". Un primer tema que encara es deixa escoltar bé, sent el pont perfecte entre el seu anterior treball. Val a dir que Elize és la gran protagonista per sobre de tot i de tots. Jake I passa a ser completament secundari de la mateixa manera que Henrik Englund i els seus guturals, tot i que precisament per això, encara destaca molt la seva presència, contrastant encara més si és possible, pel tipus de composicions.\nLes guitarres segueixen sent potents, obra d'Olof Mörck, un crac que ha sabut construir un producte estel·lar tal com sonen ara en el segon tema: "Boomerang", però que a part de ser enganxós, de tenir ganxo i de ser ràdio -fórmula, és que a sobre els efectes de veu o auto-tune que li posen a Elize, és exagerat. No és perquè la noia no canti, sinó perquè es busca aquest efecte. Telita, amiguets!\nPerò és que si ens anem al tercer tall, "That Song" que pots veure en format videoclip, ja s'exagera. Les guitarres són testimonials i la bateria de Morten Lowe Sørensen deixa part de la seva potència als samplers. Pianet a les mans d'Olof, però gairebé a manera de melodia rapera per cantar a sobre. Senzillament. Si serveix per catapultar a la banda davant un altre públic, és millor escoltar això a la tele que les coses que sonen actualment, però només per atraure un major públic, créixer i fer que la comunitat metall es faci gran i amb més força. Si és per a derivar la banda cap aquí ... bé ... doncs molts seguidors quedaran en el camí i no sé si molts nous els substituiran. Petita decepció o aposta arriscada, com a mínim.\n"21" és un tema que passa sense pena ni glòria, més aviat pesat sense ser especialment enganxós i que dóna pas a "On the Rocks", on com el whisky "millor sol". Un nanana i unes melodies vocals que porten a recordar a Offspring deixen un tema que no serà pel qual aquesta banda serà recordada. Val a dir que ojito que en directe tot pot sonar molt potent i petarlo! Però en estudi .... els tres primers, si us plau !!!\nAvancem amb una balada "Limitless". A veure, la senyora Lyz canta de luxe i Jake E. té un veu prodigiosa. Així que és una sentida balada en tota regla amb una tornada "rar". No és Amaranthine, però és que és difícil arribar a aquest nivell. El que si que puc dir, és que fer sonar la bateria (o la percussió electrònica més aviat) així, era completament innecessari!\n"Fury" és un altre dels temes que han presentat. Molt més veloç, amb l'electrònica que acompanya la banda duta una mica més a l'extrem si és possible, però anem, un tema que no destacaria possiblement en els seus anteriors treballs, però en aquest és d'allò més potent, més contrastat i que certament diu l'atenció. Així si que es podria seguir una nova estela!\nL'abús de samplers de percussió, m'aclapara. Això succeeix en "Faster". Per gens malament tema. Però per afegir coses han d'aportar. L'electrònica de teclats aporta molt a la banda i li fan alguna cosa diferent a tota la resta; però ¿la de percussió? El tema és ràpid, enganxós i per a mi si que val la pena seguir endavant amb Amaranthe si és per tenir temes com aquest! Caminen al límit i aquest cop la bola va caure dins !!!\nEl disc avança amb "Break Down and Cry", explotant un cop més l'estil Amaranthe que els va portar a on estan ara: A dalt! Jake E. torna a agafar les regnes i a donar una mica de descans a la preciosa Lyz i el tema, mig temps interessant, torna a tenir melodia i torna a ser interessant com a proposta de la banda! En realitat, només són uns pocs temes que donen la sensació que el disc desmereixi, però de sensacions viu l'home !!!\n"Supersonic" és un tema diferent, amb unes melodies agudes i gairebé de Disney, però això no és dolent, perquè contrasta amb la duresa del conjunt. Un nou canvi de composició que sent atrevit, ens mostra nous registres de Elyze i fan de la feina alguna cosa que valgui la pena, realment.\nA "Fireball" tornem a veure arranjaments electrònics en la veu possiblement superflus (bé, per a la banda no i és el que importa, però per a un servidor ...). Per la resta el tall traspua una altra vegada essència Amaranthe: Una bateria complexa amb un doble bombo que fa un treball interessant, sent un tema lent i que li confereixen una barreja de duresa i dolçor (mira que s'assemblen les paraules i el que signifiquen. ..). Aquests són els nous Amaranthe, possiblement.\nI per al final, un tema amb un títol apropiat: "Endlessly". Sentida, preciosa i molt lenta balada perquè Lyz llueixi. Senzillament acaba bonic. Sense deixar amb ganes de més, cosa que, per desgràcia no és bo.\nEn fi, per concloure, he de dir que la banda porta quatre treballs i fa cinc anys no existia. La qual cosa vol dir que té un mèrit enorme, que mereixen crèdit i que el directe pot donar-los una nota ben alta. Jo seguiré seguint a la banda i apostant per ella, però caldrà veure a la fi del 2017 què ens ofereixen i si se'ls torna a encimbellar al capdamunt, o segueixen amb un possible descens, almenys dins el món del metall!


Informe de la reunió amb Tramvia Metropolità sobre el treball PTP: “Análisis y propuestas sobre la explotación de la red Trambaix” – Promoció del Transport Públic\nDia i hora: 27 de setembre de 2005, 11:00h\nAssistents PTP: Ricard Riol Jurado, vocal de tramvies\nAssistents Tramvia Metropolità: Javier Vizcaíno Muñoz, director general\nJoan Carsi, director tècnic\nSalvador Álvarez, enginyer de sistemes\nJoaquim Bestit, gerent Trambaix UTE i Trambesòs UTE\nMariano Cuadrado, director d’explotació de Trambaix UTE i Trambesòs UTE\nTema de la reunió: valoracions sobre el document “Análisis y propuestas sobre la explotación de la red Trambaix“, dirigit per Ricard Riol Jurado per a la PTP amb les collaboracions dels seus membres, que fou entregat a l’empresa Tramvia Metropolità l’agost de 2005\nVALORACIÓ GLOBAL DEL TREBALL\nLa Diagnosi. En paraules del director general, Javier Vizcaíno, el treball elaborat per la PTP presenta una estructura rigurosa i sòlida; amb una bona diagnosi dels problemes detectats a la xarxa Trambaix. El contingut de la diagnosi, dividit en temes de semaforització, seguretat vial i vianants, freqüències de pas i gestió d’incidències, és àmpliament recolzat durant la reunió.\nSobre l’apartat semafòric, un dels més contundents del treball pel que fa la seva repercussió sobre la velocitat comercial del sistema, es planteja un matís important sobre el nostre informe: els problemes semafòrics estan massa focalitzats a Barcelona quan hi ha d’altres igualment conflictius a altres municipis. Tot i que aquestes cruïlles semaforitzades del Baix Llobregat també són objecte de diagnosi al treball, se’ns recomana valorar més positivament els progressos de l’Ajuntament de Barcelona i incidir més en les carències dins el Baix Llobregat. Tanmateix es reconeixen canvis en la sensibilitat de l’Ajuntament de Barcelona a partir de les primeres valoracions i crítiques expressades per la PTP durant les Jornades Tramvia i Ciutat, on el regidor Jordi Hereu es va comprometre a executar unes millores que més o menys s’han anat realitzant.\nLes propostes. Pel que fa a les solucions per a resoldre aquests problemes es plantegen algunes divergències sobre les nostres propostes, tot i que aquestes també són valorades positivament.\nEn general a la reunió ens van felicitar per la tasca de l’informe i es van destacar sobretot els punts en comú, que no són pocs. Podríem considerar doncs, que el primer objectiu del treball s’ha complert: el reconeixement d’uns problemes en l’explotació i la voluntat, compartida, per posar-hi remei.\nValoracions relatives a la semaforització\n1. Més prioritat semafòrica. Unanimitat en què les cruïlles on el flux del tramvia no coincideix amb el del trànsit paral·lel, requereixen més prioritat semafòrica, tant a Barcelona com al Baix Llobregat. Destacant-se especialment les rotondes, canvis de vial i girs a l’esquerra permesos. Únicament Sant Joan Despí atorga una prioritat global a totes les interseccions.\n2. Proposta d’autorització automàtica de pas a cruïlles on tramvia i trànsit són paral·lels. Els problemes semafòrics detectats, associats al mal funcionament intern en alguns punts del traçat, es troben actualment en revisió segons el president. No es considera efectiva la nostra proposta si s’ajusten els errors en programació existents a l’actualitat. La proposta planteja dubtes pel que fa la seguretat i estabilitat de la marxa dels tramvies. Aquest argument és discutit pel membre de la PTP sense aconseguir que finalment s’accepti com a solució. Malgrat tot no es perd la consciència del problema semafòric i es manifesta la voluntat per solucionar-ho, que és el més important de la qüestió.\n3. Propostes sobre Numància. Les propostes de remodelació de la intersecció de Numància han estat proposades per l’empresa, amb més o menys similitud, a l’Ajuntament de Barcelona, obtenint-se únicament un petit ajust semafòric posterior a les Jornades Tramvia i Ciutat. Ens destaquen que el tema no està tancat ni per part de l’empresa ni per part de l’Ajuntament, i que hi ha una manifesta voluntat de col·laboració.\n4. La prioritat global a la Diagonal. El conjunt de la semaforització de la Diagonal es va adaptant poc a poc. S’ha ampliat l’efectivitat del temporitzador de Francesc Macià, passant a adelantar l’horari de funcionament inicial, de 10 a 18h, a les 7h del matí per poder servir també l’hora punta.\n5. Gestió semafòrica. Unanimitat en demanar una operació conjunta de la semaforització de la línia, tot i que no sigui dirigida pel tramvia. Es detecten problemes de compatibilitat amb els cicles i ones verdes entre els 5 municipis que composen la línia actualment. Una prova són els cicles de 120 segons a la Diagonal i de 90 segons a la resta de la línia, o divergències en l’ona verda on s’ha d’ajustar el tramvia. Se’ns marca l’accent en què els canvis de cicle són més perjudicials que la pròpia absència de prioritat semafòrica; per tant estem davant d’un problema de gestió municipal fàcilment resoluble.\n6. Excessiu nombre d’interseccions i girs permesos al Baix Llobregat. Tal i com apunta l’estudi de la PTP, se’ns insisteix en el perjudici d’algunes cruïlles del Baix Llobregat que són força perjudicials per l’explotació d’aquest transport públic. És el cas dels girs a l’esquerra permesos a la C-245, que impedeixen que el tramvia es beneficiï de l’ona verda de la resta de vehicles. Es veu poc justificada l’existència de tantes cruïlles i girs a l’esquerra quan es van construir força rotondes a tal efecte.\nValoracions relatives als vianants i la seguretat vial\n7. Temps semafòric per a vianants. Per no rebaixar la velocitat comercial del tramvia i poder incrementar el percentatge de verd per als vianants (en durada) es planteja la possibilitat de passar els actuals cicles de 90 segons a 120, com a la Diagonal. Molt resumidament, pot establir-se que el cicle de la Diagonal és més fiable per a què el tramvia no s’aturi, però si es troba un semàfor tancat, el temps de parada per intersecció és més gran que a la resta de vials. En canvi, fora de la Diagonal és habitual parar-se en més punts però menys estona. Pel que fa els vianants es pot donar una fase de verd més llarga, tot i que menys intermitent. Totes aquestes propostes naturalment, haurien de ser aprovades pels Ajuntaments corresponents.\n8. Eliminació dels polsadors per a semàfors de vianants. Tal i com destaca l’informe de la PTP, l’actual presència de polsadors del semàfor per a vianants no fa més que perjudicar els temps d’espera d’aquests davant d’una cruïlla. L’empresa reconeix l’obsolescència d’aquest sistema en vials com els que recorre el tramvia, on diàriament els vianants perden la confiança en el seu funcionament i travessen en vermell. Especialment en les parades del tramvia, aquest polsador es mostrava summament ineficaç. L’empresa valoraria positivament la seva retirada i automatització dels semàfors, com ja va ocórrer a la Diagonal.\n9. Refugis per a vianants on la via i la carretera disposen de poc marge entre sí. Tot i que els accidents amb vianants s’han restringit a l’àmbit de les parades, on hi ha un marge tan ampli com les andanes entre vies i carretera, la PTP va fer una proposta per a d’altres marges, més estrets, d’aproximadament mig metre d’ample on els vianants podrien detenir-se en cas de no poder completar la travessia del carrer. La proposta consistia en un petit tram de tanca longitudinal delimitadora del gàlib del tramvia, a fi i efecte que el vianant pogués aprofitar, en condicions segures, l’escàs espai existent, sense envair el gàlib del tramvia ni el dels cotxes. L’actual marca delimitadora és poc visible i no dóna sensació de seguretat. Els tècnics de Tramvia Metropolità ens van avisar de què això implicaria reconèixer com a refugi aquests estrets marges, cosa que legalment es considera a partir d’un metre i mig d’ample. Per tant caldria buscar una altra solució que no fomentés l’estança a aquests espais estrets i al mateix temps n’incrementés la seguretat. Joan Carsi va proposar que aquesta tanca fos perpendicuar a les vies del tramvia, i situada a cada costat del pas de vianants, per tal de complir l’objectiu de distingir més visualment el gàlib del tramvia i al mateix temps no fomentar l’estança sobre el marge. La proposta de la PTP modificada va tenir més recolzament i no se’n descarta fer una prova pilot.\n10. Creació de semàfors facultatius. El treball proposa que alguns semàfors del tramvia, on només hi ha un pas de vianants, tinguin un tractament similar al “ambar intermitent” de la carretera. És a dir, que el tramvia només s’aturi quan existeixi algun vianant creuant el carrer i es donin bones condicions de visibilitat. Existeix acord en aquest aspecte, però se’ns alerta del possible rebuig d’alguns ajuntaments a autoritzar-lo.\n11. Diferenciació i increment del volum de la botzina tramviaire. Tramvia Metropolità rebutja la proposta perquè han rebut moltes queixes d’alguns veïns que diuen sentir-se molestats per la campaneta del tramvia o fins i tot pels missatges de megafonia de les parades…\n12. Innecessària limitació a 10 km/h al carrer Adolf Florensa. Unanimitat en aquesta qüestió, però actualment existeix una ordenança que el tramvia ha de complir. Per convertir Adolf Florensa en zona 30 cal instal·lar uns elements separadors de la “calçada ferroviària” i marcar els passos de vianants. L’Ajuntament de Barcelona es mostra favorable i Tramvia Metropolità S.A. està redactant un projecte. S’especula amb la instal·lació d’una vorada semblant a la separadora de la plataforma del tramvia amb els cotxes en carrers convencionals.\n13. Urbanització dels camins “rurals” de Palau Reial i Sant Ramon. No es troben motius per no urbanitzar aquests itineraris lògics dels vianants, però no és un tema que tingui un finançament clar, ni promotor pel moment.\n14. Repintat de les parrilles grogues. Es reconeix el mal estat d’aquestes pintures i es procedirà al repintat.\nValoracions sobre les freqüències de pas\n15. Explotació del tram Montesa – Bon Viatge en feiners de 07 a 22h. L’informe de la PTP, detecta problemes pel que fa la freqüència de pas bàsicament als ramals, ja que el tram comú disposa d’una freqüència de pas bastant bona, amb mitjanes de 5’20”. Es confirma el principal problema de la configuració de serveis actual, que és àmpliament descrit al treball: l’aparellament de tramvies T1-T2. Se’ns concreta que les puntes de viatgers al primer tramvia supera les 200 persones mentre que el segon va força buit. El proper canvi d’horaris inclourà una proposta, un xic òbvia, que plantejava l’informe: sense canviar el nombre d’expedicions, es canvia l’ordre de sortida de les línies per passar d’una freqüència intermitent de 4′-12′ actual a una nova de 6′-10′.\n16. Reducció del temps d’espera als ramals. El proper canvi d’horaris podria tornar al sistema d’explotació inicial de la línia, malgrat sigui lleugerament incompatible amb els cicles de la Diagonal i presenti retards o adelantaments mitjans d’un minut (poca variació). Aleshores el temps d’espera per ramal passaria dels 16′ actuals als 15′ del principi. Malgrat no suposar una millora espectacular suposaria un increment d’expedicions fins el nivell de la inauguració del Trambaix, molt abans de la reducció dràstica del servei d’agost de 2004 per part de l’ATM. A menys que millori substancialment la semaforització per assolir els 20 km/h de velocitat comercial, caldria adquirir nous tramvies per poder rebaixar la freqüència de 15′ als ramals fins els 12 minuts, aportant una freqüència a la Diagonal i tram comú de 4′.\n17. Millora del servei nocturn ni matutí. Per l’empresa és molt arriscat millorar l’oferta fora del contracte programa amb l’ATM, que assumeix part del dèficit del conjunt dels serveis ofertats, segons el contracte de concessió. Se’ns adreça cap a l’administració pública de cara a millorar aquest aspecte. La proposta de prescindir del servei T3 entre Montesa i Francesc Macià per unificar totes les freqüències cap al servei T2, de més gran utilitat pública, s’hauria d’estudiar tècnicament, ja que la xarxa en principi no està dissenyada per fer llançadores. Des de la PTP es proposa una solució més concreta de com fer una llançadora entre Montesa i Consell Comarcal, de la qual se n’estudiaria la viabilitat. Malgrat tot i que sembla ser que l’ATM vol que totes les expedicions surtin de Francesc Macià.\n18. Horaris de pas per les parades. Aquesta senzilla proposta, que tant millora les condicions dels usuaris dels serveis amb poca cadència i de poca demanda ha estat aprovada després d’una gran insistència des de la PTP. En tot cas, i per no embolicar els usuaris ni malbaratar els recursos, també s’aplicarà a partir del nou horari quan entri en servei la prolongació al Consell Comarcal.\nValoracions sobre les incidències\n19. Propostes infrastructurals per minimitzar els talls de línia en cas d’accident. Malgrat la bondat de la proposta es rebutja per la seva complicada execució, que obligaria a realitzar allò que pretén evitar: tallar el servei. Des de la PTP se sol·licita que la construcció de noves agulles es reconsideri en un futur si s’hagués de tallar algun tram de línia per acometre una obra de gran transcendència o perllongament…\nValoracions sobre la gestió d’intercanviadors\n20. Intercanviador de Cornellà Centre. Unanimitat sobre el problema d’accessibilitat entre mur de l’andana de la via 2 de Renfe i la resta d’intercanviador. El senyor Javier Vizcaíno proposa fer un escrit oficial a Rodalies Renfe Barcelona per solucionar aquest aspecte de forma tan fàcil com es va fer a l’Estació de Sant Adrià pel Trambesòs.\n21. Intercanviador de Can Rigal | Pubilla Cases. Per primera vegada Tramvia Metropolità valora favorablement l’oficialitat d’aquest intercanviador, fins ara tractat com un enllaç de proximitat. L’elevat nombre de transferències entre el Metro L5 de Pubilla Cases i el Trambaix a Can Rigal va motivar incloure com a proposta, dins l’estudi de la PTP, l’oficialització del mateix sobre els plànols de l’ATM i Tramvia Metropolità. A més es demana senyalitzar-lo adequadament. Tramvia Metropolità afirma que s’anunciarà per megafonia i teleindicadors, a més d’indicar-se als nous plànols. Se’ns aconsella demanar-ho també a l’ATM per a què l’operació sigui més coherent.\n22. Parada T2 a Sant Martí de l’Erm. S’acorda, a proposta de la PTP, senyalitzar provisionalment el baixador de Sant Martí de l’Erm de forma senzilla, amb un pal de parada i informació dels horaris. Se’ns anuncia que el baixador serà dotat de l’equipament existent a la resta de parades del Trambaix en una segona fase.\n23. Modificació dels termòmetres de línia interiors del tramvia. Les noves versions, a més d’incloure el logotip de l’operador ferroviari a les correspondències de les parades, inclourà també el número de línia enllaçada.\nBarcelona, 20 d’octubre de 2005\nAnteriorPublicació anterior:Número 36SegüentPublicació següent:Estudio coste-beneficio de la unión de los tranvías


Les tardes d'estiu a Caldea són diferents. Vola!\nA l’agost, apunta’t a les tardes d’estiu de Caldea\nCategories Activitats i tallers, Nens, Tendències\nEtiquetes animacions, caldea andorra, dj sessions, espectacles caldea, estiu a Andorra, Llacuna panoràmica, nou bany termal, nova llacuna, nova llacuna panoràmica, spa termal andorra, Tallers i activitats, Tardes d'estiu\nAquest estiu és especial. Perquè per fi ens tornem a veure. I perquè estrenem una nova llacuna panoràmica.\nPer celebrar-ho, hem planejat unes tardes d’estiu molt especials, amenitzades amb música i ball en directe.\nPren nota! T’ho expliquem tot aquí.\nBallem amb els campions del món de hip-hop\nTenim la sort de comptar amb l’espectacle de la companyia Andorra Braids, campiona del món de hip-hop per parelles. El grup va guanyar el seu primer guardó l’any 2019 a l’All Dance World Championship celebrat a Florida aquest mateix any. Prèviament, ja havien quedat en segona posició en el d’Arizona.\nDurant el mes d’agost, Braids ens delectarà amb espectaculars coreografies de dansa urbana acompanyades per DJ Sessions en directe.\nLes tardes d’estiu són per a tots\nLes animacions tindran lloc del 9 al 28 d’agost a la terrassa exterior del Termolúdic, i tots els nostres clients hi estan convidats. Podràs gaudir-ne a la tarda, tant si has comprat l’entrada a Inúu, l’spa només per a adults, o al Termolúdic. A més, els nens a partir de 5 anys, també poden acompanyar-te.\nLa nova llacuna panoràmica\nPer si encara no ho saps, des del mes de juliol tens una raó més per venir a Caldea: estrenar la nova llacuna que sobrevola el riu. Des d’aquí, tindràs unes magnífiques vistes 360º, ja que el fons és transparent, a més de banyar-te entre aigües termals… és clar;) i gaudir dels dolls d’aigua, el jacuzzi i la cascada. Quan la provis, et sorprendrà i segur que voldràs repetir.\nTornen els tallers a Inúu\nAquest estiu hem tornat i, a part de fer-ho amb totes les mesures de seguretat per prevenir la COVID-19, t’oferim el màxim d’activitats possibles. Així que, a l’agost pots seguir les activitats i els tallers inclosos amb l’entrada a Inúu.\nEnguany, les tardes d’estiu a Caldea venen d’allò més animades… I encara ets a temps de reservar la teva entrada per no perdre’t res!\nAquest mes d’agost, gaudiràs d’animacions en viu a la terrassa del Termolúdic, entre aigües termals i muntanyes.


El medi ambient / Sotavento: un parc eòlic experimental a Galícia | Curriki\nEl medi ambient / Sotavento: un parc eòlic experimental a Galícia\n"El medi ambient" visita el Parc Eòlic Experimental Sotavento, a Galícia, que, a més de produir energia, serveix per dur a terme diverses investigacions encaminades, sobretot, a aconseguir guardar una energia que ara es perd i a aprofitar millor la força del vent. El nord de Galícia és la zona amb més concentració de parcs eòlics d'aquesta comunitat, que ocupa el tercer lloc de l'Estat en potència instal·lada. Però aquí no només es produeix energia, sinó que també s'investiguen les millors tecnologies per augmentar el rendiment d'aquesta font renovable. A la serra Da Loba, entre les províncies de la Corunya i Lugo, hi ha el Parc Eòlic Experimental Sotavento. Inaugurat l'any 2001, el 51% del seu capital és de titularitat pública i la resta es reparteix entre quatre empreses del sector energètic.. A Sotavento, hi ha 24 aerogeneradors, que produeixen energia suficient per al consum de 12.000 famílies. Amb tot, el més important del parc és que hi ha nou models de molins, fabricats per cinc empreses diferents. Això ens permet comparar-ne les característiques i el rendiment. I fer-ho just al costat d'altres parcs eòlics i de la polèmica central tèrmica de carbó d'As Pontes. Un dels problemes de l'energia eòlica és la dificultat per ajustar la producció a la demanda, perquè el vent no sempre bufa quan el necessitem. Afinar en les previsions comportaria una millor gestió dels parcs eòlics. Per això, a Sotavento també es comparen diversos models informàtics de predicció de la força del vent. Aquesta recerca s'emmarca en el projecte europeu Anemos i pot contribuir a augmentar la competitivitat de l'energia eòlica respecte a altres fonts. Però la millor manera d'augmentar l'eficiència seria poder emmagatzemar l'energia.\nEUN,LOM,LRE4,hdl:10494/263171,work-cmr-id:263171,MERLI:merli/11639,ilox,learning resource exchange,LRE metadata application profile,LRE


IV Trobada de la Càtedra Direcció per Missions i Govern Corporatiu de la UIC | UIC Barcelona\nIV Trobada de la Càtedra Direcció per Missions i Govern Corporatiu de la UIC\nIndustrial Química del Nalón (IQN) va acollir la IV Trobada d'Empreses de la Càtedra Direcció per Missions i Govern Corporatiu de la UIC el 6 de novembre passat. Al llarg de la jornada, diferents experts van analitzar la missió i els valors com a elements generadors de confiança a l'empresa.\nLa trobada, que va reunir representants de les empreses que conformen la Càtedra, es va inaugurar amb una conferència a càrrec de José María Ortiz, degà de la Facultat de Ciències Jurídiques i Socials de la Universitat Francisco de Vitoria, de Madrid.\nDoctor en Filosofia, Ortiz va fer referència durant la sessió a la importància de la missió i els valors com a elements clau per inspirar confiança en els agents de l’empresa. El ponent convidat ha estat director de Corporate Governance a HayGroup, i, com a consultor, ha dirigit nombrosos projectes de desenvolupament directiu en les principals empreses del nostre país.\nDurant la jornada es va fer una visita institucional a les instal·lacions d’IQN, i Rufino Orejas, president de la companyia, i directius de l’empresa van presentar el projecte de Direcció per Missions implantat per IQN.\nFinalment, la sessió va finalitzar amb l’exposició d’un cas pràctic a càrrec de Pedro Luis Fernández, president de GAM, i amb un taller de treball final en què tots els assistents van poder intercanviar experiències i línies de treball.\nIQN és sòcia fundadora de la Càtedra, constituïda l’abril de 2012 i formada per set empreses motivades per la direcció per missions com a model de sistema de gestió.\nLa Càtedra Direcció per Missions i Govern Corporatiu, present a la setmana Aden de la UIC


Notícies :: Un cop de mà :: Ajuda a salvar el cranc de riu ibèric al riu Glorieta\nAjuda a salvar el cranc de riu ibèric al riu Glorieta\nDijous 3\tJuliol 2014 - 15:09\nL'Associació CEN ha iniciat una crida de micromecenatge a través de Verkami.\nL'Associació CEN ha iniciat una crida de micromecenatge a través de Verkami per Salvar el cranc de riu ibèric al riu Glorieta.\nCol·labora en la causa tot fent un petit donatiu econòmic.\nEncara queden 31 dies per assolir l'import que demanen!\nTrobaràs més informació a la pàgina de Verkami, on també podràs fer les teves aportacions:\nEl cranc de riu ibèric és l'invertebrat autòcton d'aigua dolça més gran de la Península Ibèrica i acompleix un paper molt important en el funcionament dels ecosistemes fluvials. No obstant, el cranc vermell americà, una espècie invasora, està provacant l'extinció del cranc de riu ibèric.\nL’ajuda del voluntariat és clau però ens hem d’equipar una mica. Ens cal comprar vadejadores (botes d’aigua altes fins el pit), frontals, guants, salabrets, pinces i bosses. També comprarem més trampes perquè només en tenim 8.\nPer una altra banda, com que la ignorància és el nostre gran enemic, també volem fer una mica de conscienciació amb dues xerrades, una a Alcover i una altra a Tarragona, i l’edició d’un flyer (5.000 unitats) que repartirem per la zona. Si superem el pressupost d’aquest projecte, farem més actuacions pel cranc de riu ibèric en altres zones o altres projectes de conservació al riu Glorieta.\nText i imatges > Associació CEN\nMés, sobre...: associacio cen , verkami , cranc de riu iberic , custodia del territori


Finalitzem botiga online a la web Editorial Fonoll - CompsaOnline, Serveis Informatics\nHome/General, Novetats Internet/Finalitzem botiga online a la web Editorial Fonoll\n[vc_row][vc_column][vc_column_text]La botiga online de l’Editorial Fonoll ofereix diferents llibres classificats en categories per facilitar-ne la busqueda. D’aquesta manera trobaràs el que busques d’una manera ràpida i fàcil.\nLa botiga online de l’Editorial Fonoll ha estat desenvolupada, utilitzant Woocomerce i HTML5, de manera adaptativa això permet que es pugui ser consultada des de qualsevol dispositiu, ja sigui un smartphone, una tauleta o un pc, mostrant els seus continguts adaptats al dispositiu d’una forma òptima. Disposa de diferents categories, en diferents zones dins la botiga online de llibres, així pots trobar tot el que busques sense canviar de pàgina. Entra a la nova botiga online de l’Editorial Fonoll i descobreix tots els llibres que ofereixen dins de catàleg.\nBotiga online vista des d’un pc: Botiga online vista des d’un SmartPhone: [/vc_column_text][/vc_column][/vc_row][vc_row][vc_column width=”1/3″][vc_column_text] [/vc_column_text][/vc_column][vc_column width=”1/3″][vc_column_text] [/vc_column_text][/vc_column][vc_column width=”1/3″][vc_column_text] [/vc_column_text][/vc_column][/vc_row][vc_row][vc_column][vc_column_text]enllaç: www.editorialfonoll.cat[/vc_column_text][/vc_column][/vc_row]


Desembre 21, 22, 23 i 28 a les 12:00 i a les 18:00\nDesembre 24, 26, 29, 30 i 31 a les 12:00\nProjecció del vídeo Fronteres. 50'\nFronteres és un muntatge audiovisual que recull la selecció dels millors fragments de les conferències que abordaven la qüestió de la frontera des de perspectives i disciplines diferents pronunciades per intel·lectuals com ara Roger Bartra, Zygmunt Bauman, Manuel Cruz, Francisco Fernández Buey, Tzvetan Todorov i Eyal Weizman. El cicle va estar organitzat pel CCCB i la Fundació Collserola i va tenir lloc entre el gener i el març del 2004.\nAquest muntatge vol ser un primer experiment per fer tangible la paraula i el pensament. Durant l'any 2004 Barcelona en general i el Centre en particular han acollit personatges molt rellevants. El CCCB vol ara recollir tot el que s'ha dit en els seus espais i exposar-ho a través de noves formes. En aquesta ocasió, aquest muntatge s'editarà, a més, en format DVD, 50', i es posarà a la venda conjuntament amb el llibre Fronteres, de la col·lecció Urbanitats, amb la finalitat d'acostar uns continguts acadèmics a un públic més ampli. El resultat: una taula rodona virtual integrada per tots els conferenciants.\nLa publicació Fronteres (llibre i DVD), núm. 15 de la col·lecció Urbanitats, es pot adquirir a la llibreria Laïe-CCCB (Preu 15€ DVD inclòs).


Blaulovi Lanzarote Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nBlauloviLa Cocinilla, 28, Platja Blanca, Lanzarote, Espanya, 35580 - Veure al mapaBlauloviVeure més fotosVeure més fotosVeure totes les 24 fotosVeure al mapaParticularitats que li encantaranpiscina privadabalcó/terrassa\nSobre l'allotjamentDescripcióSituat a Platja Blanca, Blaulovi és el lloc perfecte per gaudir de Lanzarote i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Blaulovi ofereix un servei impecable i compleix amb totes les exigències dels més experimentats viatgers. Aparcament de cotxes, s'admeten animals de companyia, Zones públiques amb Wi-Fi són només algunes de les comoditats que fan que Blaulovi sigui diferent dels altres hotels de la ciutat. A més, totes les habitacions ofereixen una gran varietat de comoditats com ara estris de cuina, piscina privada, cafetera/tetera, aparell de televisió, balcó/terrassa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Blaulovi.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióempolles d'aigua de cortesiapiscina privadabalcó/terrassaestris de cuina cafetera/teteranevera Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Blaulovi de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.